Tako, zadnja postaja. Konec poti.
Vzemite stvari in izstopite. Hvala.
Dobrodošli, dame in gospodje,
v najveličastnejšem cirkusu na svetu.
Srhljive atrakcije, zabava za vse generacije.
Pohitite! Pohitite!
Poglejte lepotice Orienta,
ki vam v poduk in užitek uprizarjajo prepovedani ples.
Igre sreče. Igre veščin.
Molly, glej, kaj sem ti prinesel. Čokoladne bonbone.
Greva? Imaš sendviče?
Zadnja priložnost za ogled skrajnega čudaštva.
Vendar si zapomnite, da je ta ogled
izrecno v interesu znanosti in izobraževanja.
Od kod je? Je zver ali človek?
Vstopite in odkrijte!
Ta stvor so pregledali najodličnejši znanstveniki
Evrope in Amerik ter ga razglasili za človeka.
Nedvoumno za človeka.
Več tednov zdrži brez hrane in vode in lahko živi zgolj od zraka.
Vendar imate srečo, saj ga bomo nocoj še zadnjič nahranili.
Punči.
Za to atrakcijo zahtevamo dodatno plačilo,
vendar ne dolarja niti 50 centov, temveč četrtaka.
Četrtinko dolarja, pa boste videli, kako se hrani.
Plazilcem in ptičem sesa kri
kot dete materino mleko.
Odgrizni! Daj!
Ne.
Dajmo. Četrtaka.
25 centov. Plačajte.
Stopite gor in osvojite nagrado!
Hej, poba. Ne smeš sem zadaj.
Ti! Tisti z avtobusne si. Sem si mi sledil, a ne?
Zakaj? -Kaj bi rad, kolega?
Si poštenjak? Rabiš delo?
Tip nima ničesar. -Major, daj mi minuto.
Dobro, nevihta se bliža. Hitro moramo podreti. Manjka mi mož.
Težaško delo je. Dolar dobiš in greš. Nič postopanja okoli.
Jasno?
Dobro, fantje, na tri! Pripravljeni?
Ena, dve, tri!
Spustite ga! -Spustite drog! Spustite drog!
Naj ti pomagam prešteti, Rockefeller?
Bil je dolar, minus cena za ogled spake.
Tako je, spregledal sem te.
Petaka ti dam za radio.
Veš, kaj? 30 km naprej gremo do drugega cirkusa.
Petaka ti dam in topel obrok, ko prispemo tja.
10 VELIKIH PREDSTAV
Pridite, fantje! Pomoč rabim! Hitro!
Hej, ti, radio. Pridi sem.
Spaček je ušel.
Če ga opaziš, se ga ne loti sam.
Ujemimo pizduna.
Pod tovornjak poglej!
Naprej pojdi. V zabavišče.
Hitro!
Noter te bom spustil.
HIŠA POGUBE
Tja pojdi. Če ga vidiš, ga preženi skozi.
Na drugi strani te čakam.
POGLEJ SE, GREŠNIK
Prijatelj, vsi te iščejo.
Ne bom zapiskal. Nič mi nisi naredil.
Pridi ven.
Pridi, nič ti ne bom naredil.
Nisem tak.
Počasi, počasi.
Ubil ga boš! Kristus, poba!
Kristus, je mrtev?
Ne rabim policajev na grbi, Clem. Spravi ga proč.
Zadaj.
V kletko zadaj.
Hudiča.
Kristus.
Ven, ven! Gremo, gremo.
Nazaj, nazaj!
Pridite in poglejte
eno nepojasnjenih skrivnosti vesolja.
Je človek ali zver?
Nisem tak.
Ljudje dobro plačajo, samo da bi se bolje počutili.
Zviška gledali na tega pizduna,
kako žveči kurji hrustanec.
Kako je tvoja glava?
Obrni se.
Zadaj za tistim kozarci boš našel žimnico.
Nocoj lahko spiš tam.
Se skriješ pred dežjem.
Pojdi, pojdi. Za vogal.
Mladec, bi te zanimala redna služba?
Pri nas ni nikomur mar, kdo si ali kaj si naredil.
NAJGIBČNEJŠI ČLOVEK KAČA NA SVETU
Dobro jutro.
Imate kad? -Seveda.
Sinoči sem prišel in sem mislil ...
Seveda si.
10 centov stane, dobiš še milo
in toplo vodo.
Pustim vrata odprta? -Seveda, ampak daj kovanec na mizo.
Oprosti, da sem te zbudila, srček. Okopal se bo.
Tako ali tako moram v mesto.
Dobro jutro.
In kaj za zajtrk si bom našel.
Srček, naj bo res zajtrk.
Obljubi Zeeni, da ne boš šel v bar.
Poznaš te karte?
In tarot. Nadvse močna reč.
Če boš imel srečo, ti bo Zeena napovedala prihodnost
po tvoji kopeli.
Vse lahko slečeš in lepo obesiš čez tisti stol.
Naročil bom jajca à la benedict, rogljiček,
pomarančni sok, kavo z mlekom. In to je vse.
Nasvidenje, ljubica.
Malo bom pomagal Clemu.
Clemu, kaj?
Mogoče bi lahko prodajal zame, spodbujal množico.
Predstavo branja misli imava. -Kaj bi moral početi?
Nič posebnega ni. Carny spevno govori.
Južnjakom se zdiva južnjaka, zahodnjakom zahodnjaka.
Lepo melodijo imaš.
Izkoristiti jo moraš. Govoriti kot domačini.
Počasi vlečeš besede, medtem pa hitro goljufaš.
Ja, lahko bi prodajal zame.
In v prostem času bi ti Pete lahko pokazal kak trik.
Čisto v redu boš, srček. Všečen si.
Kaj to pomeni?
No, da si všeč očem, srček.
Težave prinašaš, ne, mladec? -Ne, ne prinašam. -Ja, pa jih.
Ja, jih. Ker si "mogoče".
In takšni
so slabi zame.
Kdo bi rekel.
Raje bom šel. -Ja.
Kar poskusi oditi, tepček.
BRUNO NAJMOČNEJŠI ČLOVEK NA ZEMLJI
Prevzemi namesto mene. Kolena me ubijajo.
Vedno ta kolena.
Jaz sem Major, najmanjši človek,
mojster nami-jitsuja, skrivne tehnike Orienta.
20 dolarjev stavim, da premagam vsakega od vas kekcev v rokoborbi.
Ne bodite sramežljivi. Če ima kdo od vas vprašanje,
bo g. Carlisle zdaj pobral vaše listke in ovojnice.
Napišite vprašanje in ime na listek v ovojnici.
Ne glejte v tuje. -Hvala.
Bodimo vljudni, pa ne bo nobenih težav.
Vsi imamo pet čutov.
Gdč. Molly, imate vprašanje za nas? -Ne.
Prav, potem pa ne dobite odgovora. -Sluh, vid, tip, voh in okus.
Blagoslovljena sem s šestim čutom.
Z naravno povezavo z etrom.
Hvala za ovojnice, g. Carlisle.
Izberite usodo ali barvo zaves ... -Zeena je pritegnila precejšnjo množico.
Si pijan? Daj, Pete. Zeena je na vrsti.
Prvi listek bom prebral.
Kmalu bo rabila. Torej Abigail.
Zapiši. Kje je kreda? -Tukaj.
Ljudje me sprašujejo, če mi pomagajo duhovi.
Edini duhovi, ki jih obvladujem, so v tej steklenici.
Alkoholni duhovi.
Za mater jo skrbi. Kmalu bo pogledala.
In vse listke za tem. Razumeš? -Razumem, razumem.
Vprašanja so zdaj v etru.
Nisem se jih dotaknila, nisem jih prebrala.
Ni mi jih treba, ker imam tukaj podobo.
Izvoli, Zeenee.
Neko žensko
skrbi za mater.
"Bo materi bolje?"
Pete je pijan. -Jaz bom šla.
Čakajte, črka prihaja.
Ja, črka A. -Jaz sem.
Abigail? Ti je tako ime, ljubica?
Tvoja mama je imela precej težav.
Molly. -Katera ovojnica je, Pete?
Ne vem. -Ta?
Ne spomnim se. Žal mi je, Molly.
Zdaj bom poskušala prebrati naslednje vprašanje.
Ne vem, katera je.
Madam Zeena, več mi povejte. Prosim.
Povejte ji, madam Zeena, če znate.
Imaš morda dva brata ali sestri?
Ne, nimam. Samo eno sestro.
Brat je umrl. -Seveda.
Vendar ga vidim.
To me je zmedlo. Tvoj brat je prav zdaj tukaj.
Njegova roka je na tvoji rami.
Jo čutiš?
Ja.
Ja, nekaj sem začutila. Začutila sem njegovo roko.
O, bog! Harry!
Si v redu?
Revica je želela vedeti več. -Seveda je.
Kaj si ji povedala? -Resnico.
Zamudila sva in morala sem pomiriti množico.
Samo trik je bil. Boli.
Dobro, da si to naredila.
No, ja.
Amulet sem ji dala.
Žal mi je, da sem zamudil začetek. -Ne vem, zakaj ne nadaljuješ.
Nikoli ne govori z duhovi.
Nič dobrega ne prinese. -Ji je tako slabo dati upanje?
Ni upanje, če je laž, Stan.
Prav, kaj pa so potem tiste karte? Tarot?
Srček, ni enako.
Celo zase in Peta pogledam vanje.
Vedno dobiš nekakšen odgovor.
V Parizu sem jih kupil zate.
V Ritzu sva bila. -Več kot štiri tedne sva nastopala.
Na tisti turneji sem napisal večino besedila.
Tam sva izpilila nastop. Kajne, George?
Še vedno znaš?
Dobro.
Stanton, daj Zeeni predmet. Katerega koli.
Prosim, osredotočite se na predmet v moji roki, profesor.
Kaj mi lahko poveste?
Zapestna ura. Usnjeni pas.
Medenina, ne zlato.
Stara in zdelana.
Vendar ti veliko pomeni.
Sprva ni bila tvoja, kajne?
Vzel si jo ali pa ukradel, kajne?
Starejšega moškega vidim.
Deček ga sovraži.
Deček bi želel biti ljubljen, vendar sovraži tega moža.
Smrt.
Smrt in želja po smrti.
Oboževal je to uro. Očetu je bila v ponos.
Kaj res?
Ne, ne. Dovolj je. Dovolj.
Dovolj je.
Vse je tukaj.
Vidiš, vsaka beseda ima številko.
In ta številka te pripelje do druge besede.
In to je vse.
Zeena mi jih daje.
"Prosim, osredotočite se na predmet v moji roki, profesor."
"Prosim" in "predmet", 21.
Poudarek na "osredotočite" pomeni, da je star in zdelan.
Cenen. In to je vse.
Vendar
moraš znati prebrati znamenja.
Kako se premikajo, govorijo, oblačijo.
Ljudje si obupno želijo povedati, kdo so.
Obupno si želijo biti videni. -To pa drži.
Ampak kako veš, da so se ujeli?
Pavzo narediš. -Tako je.
Vzameš si trenutek.
"Prosim, oprostite. Kozarec vode potrebujem."
Ali pa omedliš.
Ker te trud izčrpa.
Kako si vedel za mojega očeta?
To je branje množice.
"Črna mavrica". Ena velikost ustreza vsem.
Varčen si, a radodaren, zadržan, a prijateljski.
In sovražil si ga, a si ga imel rad.
Vsak je imel težave.
Nekoga, ki ga sovraži.
Senco iz preteklosti.
Za dečka je to po navadi oče.
Če je človek starejši, rečeš, da je nedavno izgubil nekoga.
Če pa je mlajši, potem je oče.
Vedno je oče.
Dobro.
Tole bom odnesel Clemu.
Danes smo imeli dober dan.
Odličen dan.
Moj dragi Pete.
Srce se mi para zanj.
Ne, ne, nič več alkohola zate, Pete.
Zeeni sem obljubil. -Zeena ne bo vedela.
Samo eno steklenico.
Prav, zadnjič.
Pojdi. -Hvala ti, Clem. Hvala ti.
To so moji angelčki.
Tja ga postavi. To je njegov dom.
Ne, na drugo stran ga obrni. Zadržan je.
Moji lepotci morajo biti sveže vloženi.
"Zaplodila sta jih ista sla in pretnja,
zaradi katerih vsi hodimo po tej zemlji.
A je v maternici šlo nekaj narobe.
Nezdružljivo z življenjem."
Večina jih umre ob rojstvu ali pa celo v materi.
Ta pa je redek.
Enoh.
Iz Svetega pisma sem mu dal ime.
Pizdun je ob rojstvu ubil mater.
Par dni je še migal, rigal kot tele.
Oči ti sledijo kot pri portretih.
Rdeči zaboj, lesni alkohol. Dober za vlaganje, slab za pitje.
Pravi strup.
Modri zaboj, trsno žganje, dvakrat kuhano.
Ljubi Jezus, po njem peče grlo kot bika rit, ko so muhe.
Ljudje prihajajo ponj. Liter je pol dolarja.
Nikoli brez plačila.
Tako kot vsi moraš vreči kovanec noter.
Ne pijem.
Kako smo krepostni. Samo reci, da razumeš.
Razumem. -Kaj razumeš?
Nikoli brez plačila. -Tako je.
Drži se pravil, ne zajebavaj se z mano.
To je lekcija.
Clem je prosil, naj ti prinesem tole. Šest litrov lesnega alkohola za predstavo.
Ja, za predstavo. Škoda, ne? Kar tja odloži.
Izvoli.
Pete, rad bi vedel vse, česar me lahko naučiš.
Naučim?
Razumem, če ne želiš izdati svojih skrivnosti.
Ne gre za to, fant moj.
Dolgo je že, kar me je kdo prosil, da ga česa naučim.
Hvala.
Veš, kje me najdeš. -Res je. Lep dan ti želim.
Nikoli ne podlezite grehom pohote ali napuha.
Spremenila sem se v to ubogo obliko,
ker nisem ubogala staršev.
Želeli so mi le najbolje.
Rojena med električno nevihto ...
Ozračje se je napolnilo s statično elektriko.
Zdaj lahko prenesem tisoče in tisoče voltov,
ki bodo stekli skozi moje telo.
Opozarjam vas, ne približujte se,
saj je ta zabava smrtno nevarna tudi za tiste čisto blizu.
Nisem takšen.
Nisem, nisem takšen.
Molly, nekaj bi ti pokazal. Imaš trenutek?
Par minut imam pred Zeenino predstavo.
Videl sem tvojo predstavo, in zdi se mi odlična, a imam idejo zanjo.
V svoji točki poveš zgodbico.
Kaj pa, če bi jim nekaj pokazala. Kaj meniš?
Električni stol. In posedli bi te vanj.
Roke daš v okove in občinstvo se sprašuje, kaj se dogaja.
Pritlikavec se prikaže z rabljevo kapuco.
Povleče ročico in prestrašijo se. Mislijo, da boš umrla.
Bum, imaš jih. Osupnjeni so. Kaj meniš?
Bi me rad usmrtil? -Samo za hipec. Potem bi oživela.
Narisal si me?
Narisal sem, kar imam v mislih.
Preživljal bi se lahko s tem.
Mama me je kot otroka pošiljala na tekmovanja. Po navadi sem zmagal.
Od nekdaj mi to pomaga razmišljati.
Veš, da smo cenena opera?
Tu ni nič najboljšega. -Ti si že boljša od tega.
Morda se ti zdim posebna, a nisem. -Morda vidim v tebi nekaj, česar ti ne.
Res? -Možno je.
Morda je tole dovolj dobro zame. -Ne verjamem ti.
Če ni dovolj dobro zame, potem zagotovo ni niti zate.
Kako se ti zdi? -Dobro zgledaš. -Premisli.
Stopnice.
Si pripravljena?
Voilà.
Enako kot na skici, ne?
Sedi na stol. -Kdaj si uspel to narediti?
Daj roke sem noter. -Takole? -Ja.
Vidiš? Major, to je drama.
Tvoja naloga bo povleči ročico. Prav?
Ne sklanjaj se, ko govoriš z mano. -Samo kažem ti. To ročico boš povlekel.
Silo rabiš, malo drame. Težko gre, z obema rokama. Saj znaš.
Elektrika se bliska, vsi so zgroženi. Bo preživela ali umrla?
Potem jim daš odgovor. Z obema rokama porineš naprej.
Potruditi se moraš. In je!
Okovi se razprejo, kadi se.
Nisem še naredil, a tukaj se bo iskrilo.
Za tvoje traparije ne vem, ampak tega pa ne bom nosil.
Če je pa odlično. -Si naenkrat inženir?
Ista gumijasta podloga kot prej, enak električni tok, le boljša predstava.
Kaj počne tole kolo? -Bedarija je.
Veš, kaj?
Premislil bom. -Jaz sem za.
Mislim, da ima dober načrt. -Seveda.
Greš kam? -Peta in Zeeno peljem v mesto.
Naj ti kaj pripeljemo? -Ne, ničesar ne rabim.
Zakaj te zanima? -Me ne.
Malo prevečkrat govoriš z Molly.
Slučajno sem poznal njenega očeta. Dobro sem ga poznal.
Stari goljuf. Po mojem te ne bi maral.
Obljubil sem, da bom pazil na dekle, in držal bom besedo.
Moja roka je še vedno težka.
Če boš prizadel dekle, jih boš fasal.
Kaj pa ti še počneš pokonci?
Sanjala sem. Nisem mogla zaspati nazaj.
Mi želiš povedati?
O očetu.
Je umrl?
V sanjah je bil živ, smehljal se je.
Stavim, da je bil čeden. Dekleta so vedno podobna očetu.
"Mary Margaret Cahill, ne pozabi se smehljati," je govoril.
Ne smehljam se rada, ampak zanj sem se.
Z očarljivostjo se je izmazal iz vsega. -Človek po mojem okusu.
Kaj več mi povej. -O njem?
O sebi.
Kaj pa?
Vem, da imaš rada čokolado.
In rada bereš.
In plešem.
Kdaj si nazadnje plesala? -Kar dolgo nazaj.
To morava popraviti.
Si pripravljena? Pa dajva.
Razmišljala sem o tem, kar si rekel. -Kaj sem rekel?
Spomnim se.
In kam bi šla?
In če bi ti povedal, da imam točko za naju?
O čem govoriš?
O točki, ki bi naju spravila v največje hotele in dvorane
od Vzhodne do Zahodne obale.
Sanjaš. -Ne, Molly. Predobra si za sem.
Če mi dovoliš, ti bom podaril svet in še več.
Molly.
Pridi, pomoč rabim.
Rana na glavi se mu je vnela. Muhe so prišle vanjo.
Vročina mu ne pade.
Je mrtev? -Ne, ampak bo kmalu.
JEZUS REŠUJE
Si slišal? Tisti mali švab, ki je podoben Chaplinu,
je ravno napadel Poljsko. Ta ima jajca. Sem ga daj.
Pridi! -Boš počakal?
Da bom moral odgovarjati? Ne! Oni bodo poskrbeli zanj.
Dal ga bom pod ... -Rekel sem, da ga pusti!
Ne morem ga pustiti na dežju. -Pred mano se ne pretvarjaj, da ti je mar.
Si lačen? Sestradan sem!
Pridi! Zrezek in jajca ti plačam.
Ljubica, sol in poper, prosim.
Kako si naredil spačka iz njega?
Ne bom ti lagal. Ni lahko.
Najti moraš obupanega pijanca.
Pravega zapitka, ki spije dve steklenici na dan.
Kje ga najdeš? -V ulicah iz nočnih mor, na progi, cenenih hotelih.
Iz vojne so mnogi prišli odvisni od opija, pijače.
Opij res zarije svoje kremplje, ampak privabiš pa jih s pijačo.
Rečeš jim, da imaš delo zanje. Začasno delo.
To moraš poudariti.
"Samo začasno, dokler ne najdemo drugega spačka."
Začiniš s to tinkturo opija.
Kapljica na steklenico je dovolj.
Ampak zdaj misli, da so to nebesa.
Potem mu rečeš takole:
"Pravega spačka moram najti."
Odvrne: "Jaz nisem v redu?"
Odgovoriš: "Za en drek si v redu."
"S pretvarjanjem ne pritegneš množice. Oplel si."
In odideš.
Tisti večer govoriš počasi, hudo pretiravaš.
In ko govoriš, razmišlja o treznosti,
o tresočem zvijanju, o krikih, o grozi.
Daš mu čas, da med poslušanjem razmisli o tem.
Potem mu vržeš kokoš.
Spaček bo. -Jezus.
Ubogi revež.
Takole.
Kazalec in sredinec na pol pokrčena, vzporedna s palcem.
Kot da boš nekaj potegnil iz zraka.
Levica na sencih.
To pomeni, da prosiš za barvo, teksturo, podrobnosti.
To je vse. -Nadarjen si.
Ne vem, kako ti uspe, Pete.
Da imaš vse to v glavi in hkrati zabavaš ljudi.
Če znaš brati ljudi, si se tega naučil kot otrok,
ko si skušal biti korak pred tistim, kar te je mučilo.
Če so te hudo prizadeli,
potem je ta razpoka votla.
In nikoli ne bo dovolj. Nič je ne more zapolniti.
Clem dresira novega spačka. Prikriva mu.
Ubogi revež. Najbrž je že skoraj ob pamet.
Mislim, da bova z Georgeem nocoj spala spodaj.
Stan, fant moj.
Bi bil tako prijazen in bi mi priskrbel pol litra žganja?
Pete, zapri oči in pojdi spat.
Spodbudo potrebujem, sinko.
Videl bom, kaj lahko naredim. -Priden fant.
Jezus.
Nimaš ritma.
Kaj počneš? -Nič slabega nisem mislil. Samo radoveden sem.
Stan, ta knjiga je lahko zlorabljena.
Razumeš?
Zato sem nehal s točko.
Nisem več videl.
Če začneš verjeti v svoje laži, verjameš, da imaš res moč.
Ne vidiš več.
Ker verjameš, da je vse res.
In prizadeneš ljudi. Dobre, bogaboječe ljudi.
In potem lažeš. Lažeš.
In ko je konec laži, si tam.
Pred Božjim obličjem, ki zre vate.
Povsod, kamor se obrneš.
Noben človek ne more ubežati Bogu, Stan.
Razumem.
Pokrčiš kazalec in sredinec vzporedno s palcem.
Levico dvigni k sencem, pokrči kazalec in sredinec.
Vzporedno s palcem.
Roko dvigni k sencem.
Vprašaš po lastnostih.
Ne, ne! Kje je? Kje je?
Pete, daj!
Zeena! Clem, težavo imamo!
Pete je. Končno mu je uspelo.
Ne premika se.
Pete. O, moj Pete.
Pete!
Greh in odrešitev. Nebesa in pekel!
Tu na Zemlji začutite, kako je tam.
Naj vam ogledala pokažejo, kdo ste in kdo boste.
Pohitite, pohitite!
Vznemirljivi tobogani!
Zabava za vse generacije!
Senzacija stoletja!
Deset zanimivosti za eno vstopnico.
Pohitite, pohitite! Stopite na oder in osvojite nagrado!
Clem! Clem!
Policaji. Štirje avti prihajajo z juga.
Sranje. Če vidijo spačka, bomo vsi v dreku.
Skril ga bom.
Snemi napis, zamoti jih, malo časa mi dobi.
Zberite vse cirkusante in jih odpeljite na tisti oder.
Hopla!
Gremo, zberi jih!
Policist, kaj se dogaja? -Pojdi k ostalim.
Je to nalog? Za kaj pa je? -Ne skušaj mi mahati z zakonom.
Tako ali drugače bomo zaprli tole beznico!
Razumem. -... ker imate nezakonite nastope,
z izrazitim trpinčenjem živali in ljudi.
In vi, mlada dama. V mestu imamo žene in hčerke.
Aretirani ste zaradi nespodobnosti! Spravite jo dol!
Ne, stojte! Spravite se dol!
Dobil jih boš. -Kolo se vrti, električni tok mora nekam.
Major, prosim!
Če dovolite, lahko pošteno presodite kot dobri kralj Salomon.
Umaknite se!
Zato mora nositi kopalke. Tok odvaja.
Molly? Si dobro?
Umaknite se.
Vašim namestnikom je rešila življenje. -Zahtevam, da zaprete.
Nisem vaš južnjaški policaj,
ki ob nedeljah kušuje prste župniku, šest dni na teden pa jemlje podkupnine.
Vam je ime Jeremiah?
Jeremiah ...
Jedediah Judd.
Ja.
Nekaj nadvse nujnega se dogaja, če mi namenite trenutek.
Sporočilo je prišlo.
Želeli ga boste slišati, a ne pred temi ljudmi.
Prosim, gospod.
Nihče ne sme oditi. -Hvala.
Šerif Judd, sem Stanton Carlisle, moji pa so Škoti.
Škoti imajo dar jasnovidnosti, kot so govorili včasih.
Zato recimo vem, da ste na sploh nezaupljivi, a strašno predani.
Pošten opis.
Ni moja stvar, ker vem, da zmorete sami urediti svoje zadeve
in druge težave, ki pridejo.
Vendar vidim otroštvo, uničeno z boleznijo.
Zaradi tega se še danes počutite omejeni, ujeti.
In neko redkost vidim. Amulet, spomin.
Pri sebi ga nosite, dolgo ga že imate.
Kdo je Marija?
Pobožna ženska.
Moja mati. -Ga smem videti?
Ga smem videti, gospod?
Ja.
Sporoča vam, da vam vaša bolezen ne preprečuje veličine. Nasprotno.
Vaša skupnost vas ima rada in se čuti varna ob vas.
Res niste mogli služiti domovini v tujini, a ste nas varovali doma.
In ta svetinjica je opomnik njene ljubezni do vas.
Dokler jo boste imeli pri srcu,
kjer prebiva naš Gospod, Jezus Kristus, vas bo še naprej ščitila.
In želi, da to veste.
Človek ima resnično moč le skozi usmiljenje do drugih.
Ko sem vzel namestniku nalog, sem videl šerifovo ime.
Vedel sem, da je zagotovo tako.
Veš, kaj je hecno? Pete je govoril: "Ne po obleki, po čevljih vidiš vse,
kar moraš vedeti o človeku." -Ja.
Desni čevelj je imel debel podplat.
Stavim, da je imel kot otrok paralizo.
Ni smel v vojsko, mamin sinko. V očeh sem mu videl.
Lepo. -Tat prepozna tatu.
Brez sojenja nas je hotel poslati v zapor s svojimi finimi brki.
Okoli vratu sem videl verižico.
Sam se je izdal, svetinja sv. Krištofa, tista pobožna pridiga.
Mislil sem si, da gotovo pozna kakšno Marijo. -Res.
In glej, glej! Gospod nas je blagoslovil.
Njegova mama je bila Marija. -Dobil si ga!
Molly, iskal sem te. Si v redu?
Pripravljena sem, Stan.
Na kaj? -Da pustim vse to za sabo in grem s teboj.
Res sva pripravljena, ne? Videla si me. -Sem.
Vse življenje sem iskal nekaj, kar mi gre. In mislim, da sem našel.
Pripravljen sem. -Vem, Stan.
In vem, da boš vedno skrbel zame.
Če mi boš dovolila.
Kaj pa Zeena?
Zaradi Peta?
Nočem je prizadeti. -Ne boš je. Zeena je lepo živela. Ve, kako je.
Vsi vedo, da sem zagledan vate.
Molly, zaradi tebe sem ostal.
Si videl Molly?
Stan?
Stan? Še nikoli nisem moškemu dovolila iti do konca.
Vsaj nobenemu, ki bi želela.
Z mano se ti ni treba ničesar bati, zajčica.
Pojdiva. Vzemi svoje stvari.
Bruno! -Molly, ne! Pridi z mano.
Pusti ga! -Prekleta gnida.
Ne! Spusti! -Opozoril sem te.
Bruno, ubil ga boš! -Pridi sem!
Nehaj! Spusti ga! -Ubil ga bom! -Pusti ga.
Poberi se! Ljubim ga! Odhajam!
Ne razumeš? Z njim grem!
Želiš knjigo nazaj?
Ne.
Prislužil si si jo.
Garal si zanjo.
Si pripravljena? -Na kaj?
Na svet in vse v njem, zajčica.
Ena, "bo". Štiri, "povedati".
"Boš povedal gospe, o čem razmišlja?"
DVE LETI POZNEJE
Osem, "zaupati".
"Ne zaupa nikomur vpletenemu."
Devet, "izgubljeno".
Devet, "dokončno". Izguba vsega.
Sedem, "samota".
Štiri, "povedati". Devet, "povsem".
"Povedati ti želim o absolutni samoti."
Osem, "zaupati".
Šest, "negativno".
Oče. Zdaj greš.
Nekaj moraš ...
Stan, si v redu?
Ja, nadaljuj. Jutri imava dve predstavi.
"Samota."
Dve, "strah".
"Poudarek na detajlu."
Krog. "Izpolnjena prerokba."
Čakajte.
Ženska.
Si lahko natančnejši?
Začetnici R in S.
R.
Da.
Da, R.
Mislim, da veste, o kom govorim. Kajne?
Spet imate prav.
Zamočila si.
Stan.
Naslednja predstava bo čez 30 minut.
Kar naprej vadiva in še kar usekaš mimo. Sam sem ostal. Kaj je bilo?
Žal mi je. Najbrž sem bila utrujena. -Poglejmo, koliko jih bo na naslednji.
Žepna ura.
Zlata.
Osredotoči se. Ali vidiš še kakšne detajle?
Nekaj je vgravirano.
Črke. Imam prav? -Imaš.
Mojster Stanton, jih lahko ... -Smem?
Da, prosim. Dajte mi predmet. -Ne, hvala. Jaz bom držala.
Prav.
Mojster Stanton, kateri predmet drži ta gospa?
Očitno je nocoj zlati večer. Zlato torbico.
Molči, otrok.
Jaz bom spraševala.
Kaj je v torbici?
Gospa, kaj je namen tega?
Pravite, da imate dar. Jaz pa pravim, da komunicirata z besednimi znaki.
Nobenih trikov ni, gospa. Nobene prevare ni.
Torej mi odgovorite. Kaj je v torbici?
Kar je po navadi v torbici.
Šminka, robček. -To je bilo preprosto, ne?
Dame in gospodje, nikoli prej nisem
srečal te ženske.
Niti ne vem, kaj je v tisti torbici.
Vendar pa je notri nekaj zelo zanimivega.
Majhna pištola.
Ponikljana, z ročajem iz slonovine.
Smem?
Trdite, da jo nosite zaradi svoje varnosti.
Jaz pa mislim, da vam je všeč.
Po mojem jo imate, ker vam daje občutek moči.
Toda, gospa,
niste močni.
Ne dovolj.
Edinka ste, kajne? Mati vam je umrla, ko ste bili otrok?
Njena senca je velika in blizu, preblizu za sproščenost.
Ni minil dan, da vas ni zlomila z malenkostjo.
In ta pištola v vaši torbici ...
Včasih imate mračne misli o sebi, kane?
Kajne?
So vaše začetnice CK? -Da.
Ste pred kratkim izgubili drago osebo?
O, bog. Julian?
Nadaljujte.
Z vami je.
Njegova roka počiva na vaši desni rami. Jo čutite?
Da, želi, da nekaj veste.
Želi, da veste, kako ponosen je na vas in kako ...
Kaj je bilo to? -Ne vem.
Nekaj posebnega je bilo. Si videla, kako se me je lotila?
Videla sem, kako si se ti lotil nje in potem še moškega. -O čem govoriš?
Skoraj bi naju razkrila. Rešil sem naju.
Zakaj si potem vztrajal pri njej?
Moral sem. Množica bi se spravila na naju.
Lotila se me je, zato sem jo moral zmleti.
Zakaj te tako skrbi? -Dala sem ti začetnici na uri,
ti pa si začel z duhovi.
Molly, sva videla isto predstavo?
Množica je bila na nogah. Kdaj je bilo nazadnje tako?
Mentalizem jim dava, pa se vedejo, kot bi pes hodil po dveh.
Toda to je bilo drugače. Pustiva to v predstavi.
Stan, ženska je sedela za isto mizo kot tisti revež in videla sem jo že.
Kdaj?
Hej, stari maček, prošnjo za srečanje po predstavi imaš.
Hvala. -Ona dva sta. -Kako pa veš?
Seveda sta. -Potem ju pač ne bom sprejel.
Ja, boš ju. Sprejel boš ubogega starca, ki si ga pretresel.
Odreši ga. Resnico mu povej.
Dobro, resnico.
In konec duhov.
Si zadovoljna?
Priznaj vsaj da je bila dobra predstava.
Oprostite, ker ste čakali. -G. Carlisle, rad počakam.
Charles Kimball sem. Sodnik Kimball.
Upal sem na zasebno srečanje. -Charles, smem?
Charles ...
Nocojšnja izkušnja ... -Dvojno ceno vam plačam.
Ne gre za to. Stvar je takšna ...
Je z vami? -Charles je želel moje mnenje, preden bi vas najel.
Nimava zasebnih srečanj. -Molly, prosim.
Mislim, da želi g. Carlisle opravičilo.
Zakaj pa?
Nocoj ste priredili izjemno predstavo. Hvala vam.
Iščete uteho?
Da.
Verjamem, da vam jo lahko dava. -Stan.
Pristanem. Samo tokrat.
Hvala, g. Carlisle. Hvala vam.
Charles, izvoli. Mojo vzemi.
Moj domači naslov. V sredo ob 16.30.
Prišel bom.
Hvala, g. Carlisle. Gospodična.
"Doktor Lilith Ritter, psihologinja, svetovalka."
Doktorica. Kdo bi si mislil.
Dober večer. Lahko dobim drobiž, prosim?
Da.
Hvala. -Vem, da si jezna name.
Seveda, saj znaš brati misli.
Z mrtvimi lahko govoriš. Zakaj si privolil?
Videla si njegov obup. Kaj naj bi mu rekel? -"Ne!"
Kam greš? -Telefonirati moram.
Telefoniraj v sobi. -Pojdi proč.
Kopel bom natočil. Pohiti, da se ne ohladi.
Sovražnost je jasna.
Ne zatiskamo si oči, da so naši ljudje, ozemlje in ...
Razmišljal sem, da bi lahko skupaj globoko zarezala v to mesto.
Skupaj bi lahko globoko zarezala v to mesto.
Razmišljal sem, da bi lahko skupaj zarezala v to mesto.
G. Carlisle, vstopite.
Miren dan?
Niste slišali?
V vojni smo. -Vem.
PREDSEDNIK NAGOVORIL DRŽAVLJANE
Kako ste vedeli, da sem jaz?
Kaj vas je prineslo? -Vizitko ste mi dali, kajne?
No, in zdaj sva tu.
Zame ne, ne pijem.
Mikrofoni. -Tako je. Snemalnik.
Snemate tole? -Ne.
V pisarni so mikrofoni za snemanje vseh seans.
Sicer elegantneje, a vseeno goljufate.
Tako kot jaz. -Gre za to?
Kako ste vedeli, da imam pištolo?
Hitro preberem navadne ljudi. Ugotovim, kaj želijo.
In jaz sem navaden človek.
Kaj želim?
Da bi vas videli, enako kot vsi drugi.
Kaj res?
Odkrij, kaj si kdo najbolj želi, zdravje, bogastvo, ljubezen.
Odkrij, česa se bojijo, in jim to prodaj nazaj.
Če ne pretiravaš.
Vas zanima, kako sem vedel za pištolo?
Prevezo sem odstranil za dramatični učinek in odziv občinstva.
In da bi videl, kako držite torbico. S komolcem naprej, torbica je težka.
Z levico ste jo dvignili, nimate poročnega prstana.
Brez sledi, neporočena.
Radi greste zvečer ven. V klubu ste bili, torej nemirni.
Predvidevam, da radi obiščete tudi zakotnejša mesta.
Vem, kje si lahko umažem krilo, če želim.
Sami živite, brez moškega v hiši.
Morate imeti pištolo, a ker se imate za damo, ne velike.
Nekaj majhnega, priročnega. .22, .25, štiri, morda šest nabojev.
Ker so vam všeč lepe reči, ponikljano, ročaj iz slonovine.
Toda omenili ste mojo mamo.
Zakaj?
Takšne dame imajo vedno težave z mamicami. In očki.
A, tako.
Elektrin kompleks. -Ne bi vedel.
Vendar vas ni tako težko prebrati, kot mislite.
Zakaj ste potem prišli k meni?
Tisti sodnik je kar velika živina v mestu, ne?
Sodnik Kimball. Ni večje.
Je vaš pacient?
Očetov prijatelj. -Ali sta tudi intimna?
Čemu pa to vprašanje? -Ker ga obvladujete.
Njegova žena je moja pacientka. Felicia je zanimiva ženska.
Ste bili kdaj na terapiji?
Ne bi vedel, o čem govoriti. -Preprosto je. O čem razmišljate?
Zdaj? -Zdaj. -O vas.
O meni? Kaj pa o meni? -Da pridite bliže, da vas bolje vidim.
Ste zato prišli?
Da bi me videli? -Ne, a če bi mi pomagali, bi lahko zarezala v to mesto.
Midva?
Če mi daste informacije o sodniku in o drugih veljakih,
se vam bo obrestovalo.
Mislite, da imate kaj dovolj velikega ali zanimivega zame?
Na tem presnetem svetu šteje samo denar, in to predobro veste.
Prav.
Dala vam bom nekaj. V zameno za resnico.
Resnico o čem? -O vas.
Dala vam bom drobno informacijo, vi pa mi povejte resnico.
In ne lažite.
Vedela bom, če boste lagali.
Je to vse?
Povejte.
Kimball je izgubil sina.
Edinca.
Juliana.
Starega 23 let.
Ne zapisujte.
To ni cirkuški trik. Nobene sledi ne boste pustili.
Brez beležk, razumem.
Julian je šel v vojsko Feliciji navkljub in padel na nikogaršnji zemlji.
To lahko uporabim.
Dame in gospodje, najlepša hvala.
Gdč. Cahill.
Žal mi je, da tako dolgo nisem poklicala.
Ko nisi poklicala jeseni, sem mislil ...
Vem, žal mi je.
Naju boste lahko prišli obiskat, preden zaprete čez zimo?
Molly?
Zanima me samo, če si v redu.
Dobro sem, res. Vse je dobro, Bruno.
Nehati moram, vendar vas pogrešam.
Prenesi pozdrave Majorju in Zeeni.
In vsem. -Seveda.
Kako bova to speljala, gospa?
Doktorica.
Lezite, prosim.
Če je prav, bom samo sedel.
Globlje lahko prideva, če bi ležali.
Začniva sede.
Ko sem vam ponudila pijačo, ste rekli, da ne pijete.
Ker ne pijem.
Vendar ste to izjavili ponosno.
Lahko bi vzeli kozarec in ne bi pili.
Lahko bi rekli: "Zdaj ne bom," in pozabili na to.
A ste rekli: "Ne, zame ne. Ne pijem."
Ne moreš biti mentalist in piti. Ves čas moraš biti zbran.
Ko delaš, delaš.
Delate tudi zdaj? -Vedno delam, doktorica.
Je vaš oče pil?
Pustil je pijačo, ko sem imel 10 let.
Pa pred tem? -Očitno, kako bi drugače pustil pijačo?
Ko sem nalila viski,
ste trznili.
Zakaj? -Sem res?
Ste.
Ne želim o tem govoriti z vami.
Resnica. Dogovorila sva se.
Le vonj mi ni všeč, nič drugega.
Dobre tri metre proč ste stali.
Pijača mi včasih smrdi.
Kako to? -Smrdi kot lesni alkohol.
Ste pili lesni alkohol? -Ne, jaz nikoli.
"Nikoli."
Spet ta beseda.
Lezite, prosim.
Prosim.
Nekoga sem poznal.
Nalival se je z lesnim alkoholom in umrl.
O čem razmišljate zdajle?
Nima smisla. -Vzemite si čas.
O klavirjih.
Več povejte.
Mama.
Je igrala klavir? -Kakšno zvezo ima to?
Je pila? -Občasno kot vsi drugi.
A ne vi. Vi nikoli ne pijete.
Vaša mati je bila lepa.
Zame.
Kdo je igral klavir, g. Carlisle?
Neki Humphries. Prijatelj mojih staršev.
V vaudevillu je nastopal.
Koliko je bil star moški v cirkusu, ki je umrl?
Kako, ste rekli, mu je bilo ime? -Mislim, da nisem omenil ...
Pete.
Kako je Pete dobil alkohol?
Jaz sem mu ga dal.
A je bila napaka.
Napaka?
Kaj vam je bil? Ste ga občudovali? -Eno plat.
Mislim, da ste ga pomilovali.
Ne vem. Dobro priložnost je imel, a jo je zapravil.
Vas je Pete učil?
Ja. -Starejši je bil, kajne?
Dovolj star, da bi bil vaš oče.
Mislim, da je bilo dovolj. -Ste jecljali kot otrok? -Ne.
Ker skoraj neopazno kompulzivno premikate glavo gor in dol.
In Humphries.
Vas je kdaj zlorabil kot otroka? -Utihnite!
Je že v redu, Stanton. Odgovori mi.
Humphries je odpeljal mojo mamo, ker oče ni bil dovolj moža, da jo obdrži.
Hinavec je prodajal svetopisemske zgodbe o Jezusu in sreči v onstranstvu.
Kaj pa prodajaš ti? -Vem, da sem slepar.
Vem, da sem pokvarjen. Razumete?
Nisem kot moj oče in nikoli ne bom.
"Nikoli."
Spet ta beseda.
Delala bova na tem.
Trenutno razvija točko izginjanja.
Ne more si pomagati. -Na naslovnice bo prišel.
Ena za na pot.
Povabila sem jih. Si jezen? -Zakaj bi bil?
Zdravo, Stan. Na poti v Gibtown smo, pa smo obiskali stara prijatelja.
George.
Ste kaj pojedli? -Samo pili.
Naročiva hrano? -Prav.
Kako dolgo boste ostali?
Ne dolgo.
Dobro. Ste pripravljeni?
Tako, ja. Odlično!
Dobro vama gre.
Enaka goljufija, le drugačne obleke.
In ...
Ne delaj predstav z duhovi.
Te je zato poklicala?
Kaj? Ni mi povedala, ne. V kartah je.
Pusti to za cepce, Zeena.
Prav, pa daj sam.
Vprašanje s tremi kartami. Dve sekundi vzame.
Ustregel ti bom.
Padec.
Preteča nevarnost.
Nujna odločitev.
Stanton, to je zadnja karta.
Sklepna karta.
Ko jo obrneš, izveš, kaj prihaja k tebi.
Obešenec.
Narobe je obrnjen.
Še vedno lahko izbereš, Stan.
Sama si rekla, da ni slabih kart. Se spomniš?
Odvisno je, kaj narediš z njimi. Poglej.
Popravil sem.
V mislih imejte to podobo. -Prav.
Resnično vas je imel rad.
Povsem jasno čutim.
Čeprav se včasih nista strinjala.
Res je, nisva se.
Se smem dotakniti fotografije? Vam je prav? Bolj se bom lahko povezal.
Nepričakovano je umrl.
A želi, da veste, da ga ni bolelo.
Želi, da veste,
da ga nadvse boli,
ker ve, da ga pogrešate, ker ...
Pravi, da ...
Pravi, da vedite, da boste čez čas spet vsi znova skupaj.
Je tukaj?
Lahko govorim z njim?
Govorite z njim.
Ko si odšel,
si vzel življenje s seboj.
Oče je želel, da greš v vojsko, jaz pa ne.
A sem jaz ostala brez vsega.
Da.
Vaš pacient za ob 17h je tu. -Nikogar nimam za ob 17h.
Tukaj je.
Doktorica. -G. Carlisle.
Kaj je to? -Vaša polovica. Pol pol deliva.
Ne zanima me. Dobila sem želeno.
Morali bi ju videti. Moj bog!
Mislim, da bosta vse življenje govorila o tem.
In ob vsakem pripovedovanju bo boljše in večje.
Torej nazdraviva na vaš uspeh.
Prosil je, če bi sprejel enega njegovih prijateljev.
In kdo naj bi to bil? -Ne vem, a razmišljam o tem.
Imate sef?
Imam.
Bi mi spravili tole? Ne želim, da bi Molly izvedela.
Za nekaj dni ga obdržite.
Če si premislite, si bova delila. Če ne, ga bom obdržal.
Le bežno me poznaš.
Dobro vas poznam.
Vem,
da ste pokvarjeni.
In to vem,
ker sem tudi sam tak.
Kaj res?
Ja.
Po obliki sprašuješ.
In če pokažem dva?
Barva.
Odlično.
Prestrog sem z nama.
Ne, prav imaš. -Pavzo potrebuješ.
Naredila bova, kar boš želela.
Greva lahko plesat? -Seveda. -Klic za Stantona Carlisla.
Kar koli želiš. Nocoj po predstavi bova šla.
Tu notri umiram, Stan.
Ljubim te.
Ja?
Kimball te želi predstaviti Ezri Grindlu.
Grindle je bil kratek čas moj pacient.
Nestabilen je, nepredvidljiv.
Koliko pa ima denarja? -O, izjemno bogat je, vpliven.
In silno zadržan.
Opravki z Grindlom imajo posledice. Trajne.
Torej mi svetuj.
Plašč, klobuk in rokavice na pult.
Izpraznite žepe.
Brez svinčnikov, peres, ključev, brez cigaret in vžigalnika.
Roke gor.
Obrnite se.
Vašo uro in prstan potrebujem.
Olika, prijatelj.
Kako? -Reči bi morali "prosim".
Prosim.
G. Carlisle.
Sem Ezra Grindle.
Dajte mi svoj suknjič. Prosim.
Pazljiv sem pri pojavljanju v družbi, zato vam hvala, da ste prišli k meni.
Tako nadarjen mož. -Zelo ste prijazni.
Ne računajte na to.
Sedite.
Kaj pa je to? -Naša različica poligrafa.
Poznate ta izraz? Pravite mu detektor laži.
Bi ga radi uporabili na meni? -Ja, to je namen.
Merili vam bomo pritisk, dihanje, nenamerno napenjanje mišic.
Ne vem, ali mi je to prav.
V preteklosti smo že imeli precej krotilcev kač.
Opravimo z njimi. -Prosim, dvignite roke.
Tole se mi ne zdi potrebno. Prosim, pazite na kravato.
Pazil bom. -Hvala.
In če mi bo spodletelo?
Po vrsti pojdimo.
Postavil bom nekaj preprostih vprašanj, da določimo osnovno vrednost.
Odgovarjajte kratko in kar je za vas absolutna resnica.
"Absolutna resnica."
To pa lahko.
Torej, čim krajši odgovori.
Kako vam je ime? -Stanton Carlisle.
Katerega leta smo?
1941. -Dobro.
Kateri dan je danes?
Mislim, da sreda.
Kdo je predsednik Združenih držav? -Roosevelt.
Dobro. Zdaj pa čim krajši odgovori.
Ali ste pristni medij? -Ja, sem.
Ali lahko berete misli? -Ja, lahko.
V pravih okoliščinah.
Kratko.
Prosim, odgovarjajte kratko.
Ali imate stike z onstranstvom?
Preden nadaljujemo ...
Ta hip je v tem prostoru nekaj navzoče.
Ženska.
Vztraja, da ...
Komunicirati želi z nekom.
Želiš komunicirat z mano?
Z njim?
Z vami, g. Grindle.
Ne ...
Pred mnogimi leti je umrla.
Vendar je ...
Ob tem je ugasnilo življenje.
Otrok, dojenček.
Prisilili ste jo, da je splavila, kajne?
Naj nadaljujem? -Ne.
Ni potrebe.
Gospodje, v pisarni se pogovorimo.
Rekel si, da ga boš natančno nastavil.
Si ga nastavil narobe? -Ne, ne. -Ezra.
Dva in dva si imel. Dva napačna in dva pravilna.
Nehaj! Odgovori mi. Naravnost iz kluba si ga pripeljal.
Kako bi lahko to vedel?
No, pošteno se je ogrel.
Kljub vsemu.
Pravi projekt ima.
In bo poklical nazaj?
Ja, poklical bo. Veliko denarja sem pustil na mizi.
Dati moraš denar, da ga dobiš.
Zdaj mi boš morala dati prave informacije o njem. -Ne, ne jaz.
Se mi je zdelo.
Edina sem, ki bi ti lahko dala te informacije.
Če ti spodrsne,
bova padla oba.
Ne skrbi, bom že kaj pogruntal.
Tip je zares ugriznil v finto z duhovi.
Mislim, da ne boš imela težav.
Rekel bi, da je obupan.
Ne skrbi, ne bodo povezali s teboj.
Vedeti moraš,
če se zameriš pravim ljudem,
se ti svet zelo hitro zapre.
Kaj se ti je zgodilo?
Življenje.
Življenje se mi je zgodilo.
Pacient Ezra Grindle.
Četrta terapija.
Sam sem.
Izgubljen.
Izgubljenega se počutim.
Vse, kar zaslužim, se zdi votlo.
Več povejte, prosim.
Maj 1901. Ko sem jo zadnjič videl živo.
Nisem ...
"Doris Mae Cable." -Nisem mogel prevzeti njenega trupla.
Lastnina za številko 28030.
Ker bi me uničilo.
Torej je moja ljubezen
šla v neoznačeni grob.
Najlepša hvala.
Tukaj si.
Zanima me, kakšno je bilo.
Dekle, ki ste ga začutili med testom.
Nisem je videl. Ni se materializirala.
S tem mislite, da bi se lahko?
Zelo na kratko je bilo, g. Grindle. -Ezra, prosim.
Začutil sem globoko žalost in obžalovanje.
Ljubila vas je.
In deček, otrok.
Je bil deček?
Je ob meni? -Nikoli ni daleč.
Je ta kraj pomemben za vas? Ta vrt?
Ja, v njen spomin sem ga postavil.
Potke in klopi. Všeč bi ji bile.
Res so ji.
Čutim lahko.
Brat Ezra, nekaj mi skuša povedati.
Čisto brez smisla.
Včasih tako komunicirajo. Zmešnjava.
Črka D.
Dorrie? Je Dorrie?
Rad bi ... Rad bi jo še enkrat videl.
Kar koli želite. Rad bi, da jo ...
Materializiram? -Ja.
Se zavedate, kaj bi bilo potrebno, da bi se to zgodilo?
10 tisoč vam dam za vsako seanso.
G. Grindle.
Vaši grehi so hudi.
Zelo bi se morali truditi, duhovno,
da bi jo sploh imeli možnost videti ali čutiti.
Več denarja imam, kot ga bom kdaj potreboval.
Nimam pa upanja.
In mislite, da ga lahko kupite?
No,
nočem biti nesramen,
a vem, da lahko.
Si prepričan, da lahko igra dotično damo?
Molly?
Sposobnejša je od mene.
Ponoči bom speljal.
Ezra bo moral klečati, moliti ali kaj takega. Pri miru bo.
Kri bo potrebovala na rokah in obleki.
Bolj šokantna bo podoba, manj jo bo želel Ezra preveriti.
Nič te ne more ustaviti.
Na naju.
"Draga mama in vsi, pošiljam vam sliko s sejma.
Fant po imenu Ezra me je peljal.
Kot vidite, me je slikal.
Očetu povej, bi bi bila rada z vami. Objemi malo Jennie zame.
Kmalu bom spet pisala. Z ljubeznijo, Dorrie."
Ni je poslala. -O čem govoriš?
Čez nekaj dni je umrla.
To je zadnje, kar je napisala in ni je poslala.
Nisem ti je zato pokazal.
Njena družina je ni videla.
Poglej. Komu je podobna?
Poglej njen obraz.
Ti si.
Med seanso bi te lahko materializiral.
Ne mene, Stan. -Lahko kupiva kostum, dolgo črno lasuljo.
Lahko jo ostriževa in oblikujeva.
Da si bo olajšal dušo in si bo odpustil.
Župnik to počne ob nedeljah.
Sodniku Kimballu je pomagalo.
Rekel bi, da jima je rešilo zakon.
Mislim, da jo je resnično ljubil.
Saj vidiš, ne?
Toliko je trpel ...
Malo upanja mu lahko dava.
Pospravi, ja.
Videti vas hoče. -Verjamem.
Vstopite. Najprej spijva kavo.
Boste sedeli na snegu?
Ne grizem.
Pijete kavo s smetano?
Ne, hvala. -Tudi jaz ne.
Ne vem, zakaj se ubada s tabo.
Cenen si, kolega.
Prevarant.
Tole ti povem, ta možak mi je pri srcu.
Veliko mu dolgujem.
In če si pameten, bi se moral bati.
Pravi, da ste ji
lagali.
Lažno ime ste dali in pustili njeno truplo.
Ezra, krog mora biti sklenjen. -Videti jo hočem, govoriti z njo.
Ne prekinjajte kroga, potrpljenje je potrebno. -Celo bogastvo sem ti dal!
Čas je, da daš še kaj drugega kot samo krivdo.
Ker sem sit neskončnega deklamiranja, kaj sem storil.
Vem, kaj, klinca,
sem storil.
In kaj bom storil, če se bo to še nadaljevalo.
Kaj to pomeni? -Pridi. Da boš videl.
Tu ostani in vadi. -Lahko prosiš za več časa? -Ne.
Nisem prepričana, Stan. -Jaz pa sem. Časa nama zmanjkuje.
Nadeni si lasuljo in obleko. In to je položaj.
Roke ob telesu z razprtimi dlanmi.
Prav?
Kam greš?
Vse moram pripraviti. Ljubim te.
Charles, premišljevala sem,
kaj je rekel g. Carlisle o tem,
da bova znova z Julianom.
Se spomniš? -Se, ljuba moja.
Julian.
Molly?
Dragi Stan. -Molly?
Ko boš bral to, bom že na poti na vzhod.
Ne bom naredila, kar želiš od mene. Ne morem.
Ljubim te, kot najbolje znam in kolikor zmorem,
in zdaj vem, da ne bo nikoli dovolj.
Kar koli pogrešaš v sebi,
to zagotovo nisem jaz.
Težko je sprejeti,
a čeprav resnica boli, jo potrebujem.
Morda jo boš čez čas potreboval tudi ti.
Molly.
Jebenti.
Molly. Jaz sem.
Mislil sem, da si že šla. -Pusti me pri miru, Stan.
Molly.
Kam greš? -Ne želim govoriti s tabo. -Čakaj. Prebral sem pismo. Razumem.
Rad bi se pogovoril o tem. -Prebral si ga? Dobro.
Po pijači smrdiš. Pusti me pri miru.
Molly, ne moreš oditi. Pregloboko sva v tem.
Ni več "naju".
Že dolgo ne več. Ne vem, s kom se še dobivaš, ampak mene ne boš več porival!
Stavim, da je tista ledena mrha, ki te je navdušila.
Najbrž se ti zdi nobel.
Pa ni, tako kot ti ne.
Molly.
Informacije sem hotel od nje, ker nisi hotela predstave z duhovi.
To sem ti prikrival! -Za kaj gre? -Zase se brigaj!
Zadnjič je, obljubim.
In potem bo vsak dan praznik.
Seveda, ves svet in vse v njem.
Strah me je, Stan. -Tudi mene je. Vsak dan me je strah.
Tako me je strah, da včasih ne morem dihati.
Vendar se borim, Molly. Samo tako lahko preživim.
Včasih ne vidiš meje, dokler je ne prestopiš. Zdaj vem, da sem jo.
Molly, vsi v življenju so me zapustili. Prosim, ne zapusti me.
Prosim.
Mi pokažeš uro?
Ko se znebim Andersona, bom Ezro pripeljal h klopci.
Skozi tista odprta vrata. Ob 20h, Molly.
Ne prej ne pozneje. Stopila boš skoznje in naredila 20 korakov. Prav?
Ko te bo videl, bom rekel, naj poklekne in moli.
Ko bo zaprl oči,
boš odšla in potem bo konec.
Preprosto. -Razumem. -Dobro.
Se spomniš stare točke?
Ko je elektrika tekla skozi moje telo?
Veš, kako sem prenesla?
Sprva sem imela še več dni krče v mišicah.
Hudo je bolelo.
A sem si govorila, da jih ne čutim.
Skušala sem otopeti.
Vendar mi je bilo vedno jasno, ko nisem mogla več zdržati.
Ko sem imela dovolj.
Dovolj imam.
Ob 20h bom prišla in naredila, kar želiš.
Zaradi narave tega, kar nocoj počnemo,
bo bolje, če sva sama.
Pusti naju sama. -Ste prepričani? -Ja, sem. V redu je.
Verjeti moramo. Pojdiva po potki.
V luči obljube premierja Churchilla,
da bo Britanija razglasila vojno z Japonsko
ob izbruhu vojne med Japonsko in Združenimi državami,
kmalu pričakujemo Britansko napoved.
Vedi, da te ne krivim ničesar.
Vendar mislim, da bi morala nazaj noter.
Prosil si, naj svojo dušo očistim greha.
Tako je. -Nisem je.
Zdaj boste. Očistili si boste dušo in prosili za njeno odpuščanje.
Počel sem stvari, o katerih sem molčal.
Zdaj ji lahko poveste. -Ne, ne morem.
Zaprite oči. -Ne morem.
Pri miru bodite. -Nikar me ne sili, prosim.
In ji povejte.
Dorrie.
Tako.
Skozi leta
sem ranil veliko mladih žensk.
Ne vem, zakaj.
V njih sem iskal tebe
ali pa sem želel dušo odrešiti te jeze.
Ne vem.
Kaj ste naredili?
Ne vem.
Ranil sem jih.
Dorrie.
Moj bog, tam je.
Tam je.
Tu WWKB Studios v Buffalu.
Program prekinjamo s posebno novico.
Sodnik Charles Kimball in njegova žena Felicia Kimball
sta danes umrla za strelnimi ranami.
Očitno gre za umor-samomor, ki je osupnil mesto.
Ezra, uspelo vam je. Dovolj blizu je.
Poklekniva, moliva z zaprtimi očmi.
Prosila bova ... -Spusti me. Dorrie.
Ne, Ezra! -Dorrie.
Stan, ne morem.
Ne morem. Ne morem! -Ne, Dorrie!
Spusti me!
Dorrie.
Žal mi je.
Kaj?
Kdo si? -Dobro.
Spustite njeno roko.
Kdo je ...
Spustite njeno roko. -Podli pizdun.
Ti pizdun.
Uničil te bom!
Tebe in to mrho!
Anderson! Anderson!
Stan. Stan!
O, bog.
Pojdi v avto. Takoj!
Gospod!
Premakni se! -Stan, kaj počneš?
O, bog! Kaj si storil, Stan!
Zakaj si to storil? Stan!
Stan! Stan!
Molly, pojdi iz avta.
Mislili bodo, da je nekdo ukradel avto.
Ne moreva nazaj v hotel.
Utihni.
Molly, ubiti sta naju hotela.
Molly.
Molly!
Ne potrebujem te!
Ne potrebujem te, Molly!
Te je kdo videl priti sem? -Ne.
Saj nisi šel s taksijem?
Ne, taksisti si zapolnijo obraze. Peš sem šel.
Zamočila je. Prekleta ženska. Čisto blizu sem bil.
Vse je tu.
Vzemi.
Imaš nekaj ur?
Brez panike.
Ne.
Raje se bom odpravil.
Dobro.
Ljubim te, Stan.
Kaj si rekla?
Sem pretiravala?
Pacient Stanton Carlisle. Zadnja terapija.
Kaj počneš?
Dolarski bankovci.
Kje je denar? -O čem govorite, g. Carlisle?
Denar! Vzela si ga!
Razumite, da so te blodnje del vaše bolezni.
Klinčeva zmešana mrha.
Povedal jim bom vse, kar sva naredila. -Kaj pa? Povej.
Skupaj sva naredila.
Žal mi je, g. Carlisle, toda ali sva se srečala še drugje kot v pisarni?
Nehaj. Kaj počneš? -Nenapovedan si prišel.
Tajnica te je spustila noter.
Naredila sem, kar sem mogla, a si čustva prenesel name.
Čustva do ljubice in matere.
Skušala sem preprečiti resno stanje.
Očitno mi je spodletelo.
Simbolizem je očiten, g. Carlisle.
Nadvse poseben odnos imaš do starejših moških.
Recimo do Ezre Grindla.
In do moškega, ki naj bi ga ubil v cirkusu.
Zakaj?
Zakaj to počneš?
Ni ti mar za denar.
Res si me razočaral.
Prav imaš. Denar mi ne pomeni nič.
Tebi pa pomeni vse, kajne?
Majhen, majhen človek si.
Ne preslepiš ljudi ti, Stan. Sami se.
Misliš, da si daleč nad navadnimi ljudmi?
Navaden kmetavzar si z ravnimi zobmi.
Misliš, da si mi kos, Stan?
Slep si, kajne?
Ne znaš brati znamenj.
Nisi opazil, da imam težko torbico?
Sem zdaj dovolj močna zate, Stan?
Ja, varnostnik. Pomoč potrebujem.
Moški je tu. Moj pacient.
Takoj pridite!
Daj, Stan. Misliš, da mi lahko vzameš dih?
Doktorica, ste dobro? -Preživela bom.
Odpraviti se moram.
Prav, zapri!
Od nekdaj sem te sovražil.
Hej, nič več žicanja.
Plačaj pijačo
ali pa se spelji.
Ja?
Pohiti. Delo imam.
Ti je všeč?
Kupil sem ga od cirkusa, ki je razpadel.
Tudi radio sem dobil.
Ob rojstvu je ubil mater.
Enoh. -Glej, lepa reč.
Enoh.
Kaj bi rad?
Rad bi se opravičil zaradi videza. V težave sem zabredel.
Imam pa točko,
ki bi vam veliko prinesla.
Si bil v cirkusu, kaj?
Dve leti sem imel odlično točko mentalizma.
Dve predstavi dnevno.
Razprodani. -A, mentalizem. -Ja.
Žal mi je, brat. Mogoče kje drugje, pri nas pa ne.
Če smem, bi vam pokazal.
Kristus! Smrdiš, kot da si se poscal.
Ne najemam pijancev. Zdaj pa se poberi.
Daj, poberi se.
Kristus! Počakaj. Veš, kaj?
Spijva enega kot cirkusanta. Pridi, sedi.
Ne maram mentalizma.
Prezastarel je.
Danes moraš vedno imeti nekaj novega.
Senzacionalnega.
Nečesa sem se domislil.
Mogoče imam delo, ki bi ga lahko poskusil.
Ni veliko in ne prosim te, da ga sprejmeš, a je delo.
Imel boš kavo in hrano.
Suho posteljo, tu in tam požirek.
Kaj praviš? -Seveda.
Ni veliko, a je delo.
Seveda je samo začasno.
Dokler ne dobimo pravega spačka.
Veš, kaj je spaček?
Kaj praviš?
Misliš, da bi ti šlo?
Gospod,
rojen sem zanj.
ULICA NOČNIH MOR
Prevedla: Miša Šavor